62016TJ0627(01)_INF
Vispārējās tiesas (ceturtā palāta) 2021. gada 15. decembra spriedums –Čehijas Republika/Komisija
(lieta T‑627/16 RENV)
ELGF un ELFLA – No finansējuma izslēgti izdevumi – Čehijas Republikas izdevumi – Atsaistītais tiešais atbalsts – Tradicionālās pārbaudes uz vietas un izmantojot attālo uzrādi – Atšķirība starp pārbaužu rezultātiem – Vīna nozare – Ieguldījumu pārbaude uz vietas, izmantojot paraugus
1.
Lauksaimniecība – ELGF finansējums – Atbalsta un piemaksu piešķiršana – Dalībvalstu pienākums izveidot efektīvu administratīvo pārbaužu un pārbaužu uz vietas sistēmu – Tradicionālās pārbaudes uz vietas un izmantojot attālo uzrādi – Starpība starp pārkāpumu, kas konstatēti pēc šīm pārbaudēm, līmeni – Nopietnas un pamatotas šaubas par pārbaužu uz vietas, izmantojot attālo uzrādi, efektivitāti – Nepietiekams pierādījums
(Komisijas Regulas Nr. 1122/2009 26. pants, 31. panta 2. punkts, 33. un 35. pants)
(skat. 61., 65., 69. un 73. punktu)
2.
Lauksaimniecība – ELGF finansējums – Atbalsta un piemaksu piešķiršana – Dalībvalstu pienākums izveidot efektīvu administratīvo pārbaužu un pārbaužu uz vietas sistēmu – Pārbaudes, izmantojot attālo uzrādi – Nejaušs paraugs un pēc riska principa atlasīts paraugs – Starpība starp pārkāpumu, kas konstatēti pēc šīm pārbaudēm, līmeni – Nopietnas un pamatotas šaubas par pārbaužu uz vietas, izmantojot attālo uzrādi, efektivitāti – Neesamība
(Komisijas Regulas Nr. 1122/2009 26. un 31. pants)
(skat. 75., 76., 78., 80., 81., 83. un 86. punktu)
3.
Atcelšanas prasība – Atceļošs spriedums – Piemērojamība – Savienības tiesību akta daļēja atcelšana – Nosacījums – Atceļamo apstrīdētā tiesību akta elementu atdalāmība – Komisijas lēmums par grāmatojumu noskaidrošanu ELGF finansēto izdevumu ietvaros – Nepamatoti piemērotās finanšu korekcijas nodalāmība
(LESD 263. pants; Eiropas Parlamenta un Padomes Regulas Nr. 1306/2013 52. panta 1. punkts)
(skat. 88. un 89. punktu)
4.
Iestāžu akti – Pamatojums – Pienākums – Piemērojamība – Komisijas lēmums par grāmatojumu noskaidrošanu ELGF finansēto izdevumu ietvaros – Lēmums, kurā pietiekami skaidri izklāstīti pārkāpuma motīvi
(LESD 296. pants)
(skat. 113. un 114. punktu)
5.
Lauksaimniecība – Tirgu kopīgā organizācija – Atbalsts pārstrukturēšanai un pārveidei vīna nozarē – Vīna nozarē piemērojamās pārbaudes – Pārbaudes uz vietas – Pienākums veikt sistemātiskas pārbaudes uz vietas pirms atbalsta ieguldījumiem piešķiršanas – Neesamība
(Komisijas Regulas Nr. 555/2008 19. pants un 77. panta 3. punkts)
(skat. 119. un 120. punktu)
6.
Atcelšanas prasība – Atceļošs spriedums – Piemērojamība – Savienības tiesību akta daļēja atcelšana – Nosacījums – Atceļamo apstrīdētā tiesību akta elementu atdalāmība – Nepamatoti piemērotās finanšu korekcijas nenodalāmība – Atcelšana
(LESD 263. pants)
(skat. 122., 125., 127. punktu)
Priekšmets
Prasība, kura ir pamatota ar LESD 263. pantu un ar kuru tiek lūgts atcelt Komisijas Īstenošanas Lēmumu (ES) 2016/1059 (2016. gada 20. jūnijs), ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (OV 2016, L 173, 59. lpp.), ciktāl ar to no finansējuma ir izslēgti Čehijas Republikas maksājumi, kas attiecināti uz ELGF, 462517,83 EUR apmērā saistībā ar izdevumiem, kas attiecas uz atsaistīto tiešo atbalstu, un 636516,20 EUR apmērā saistībā ar izdevumiem, kas attiecas uz ieguldījumiem vīna nozarē.
Rezolutīvā daļa
1)
Atcelt Komisijas Īstenošanas Lēmumu (ES) 2016/1059 (2016. gada 20. jūnijs), ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA), ciktāl ar to no finansējuma ir izslēgti šādi Čehijas Republikas maksājumi, kas attiecināti uz ELFLA
–
saistībā ar atsaistītā tiešā atbalstu shēmu par 2013.–2015. finanšu gadu summa 69054,23 EUR apmērā saistībā ar nepilnībām risku analīzē;
–
saistībā ar atbalsta shēmu ieguldījumiem vīna nozarē par 2011.–2014. finanšu gadu summa 636516,20 EUR apmērā.
2)
Prasību pārējā daļā noraidīt.
3)
Čehijas Republika un Eiropas Komisija sedz pašas savus tiesāšanās izdevumus saistībā ar tiesvedību Vispārējā tiesā un Tiesā.
4)
Zviedrijas Karaliste sedz savus tiesāšanās izdevumus pati.